Humanistinen ammattikorkeakoulu

Humanistinen ammattikorkeakoulu (Humak) on suomalainen valtakunnallisesti toimiva ammattikorkeakoulu, jossa voi opiskella yhteisöpedagogiikkaa, kulttuurituotantoa (luovat alat) sekä viittomakieli- ja tulkkausalaa. Yhteisöpedagogiikka tarkoittaa nuorisotyön, kansalaistoiminnan ja järjestötyön opintoja. Opiskelijoita ammattikorkeakoulussa on noin 1 700.

Humakista valmistuu yhteisöpedagogeja (AMK ja ylempi AMK), kulttuurituottajia (AMK ja ylempi AMK) ja tulkkeja (AMK ja ylempi AMK) sekä Master of Humanities -tutkinnon suorittaneita. Humak on järjestötyön ja nuorisotyön,työyhteisön kehittäjän, kulttuurituotannon sekä viittomakieli- ja tulkkausalan merkittävimpiä kouluttajia ja asiantuntijoita Suomessa.

Koulutustarjonta
Humakissa voi opiskella kokopäiväisesti (päiväopetus) tai työn ohessa (monimuoto-opetus).

Valtakunnallisessa verkostoammattikorkeakoulussa on neljä alueyksikköä, joissa voi suorittaa seuraavia tutkintoja (suluissa):

 Pääkaupunkiseutu, jonka kampukset sijaitsevat Nurmijärven Kiljavalla (yhteisöpedagogi) ja Kauniaisissa (kulttuurituottaja ja tulkki). Alueen tutkimus-, kehitys- ja innovaatiotoimintakeskus sijaitsee Helsingissä (työyhteisön kehittäjä).
 Jyväskylä (yhteisöpedagogi ja kulttuurituottaja)
 Kuopio (yhteisöpedagogi ja tulkki)
 Turku (yhteisöpedagogi ja kulttuurituottaja)

Tornion ja Joensuun kampukset lakkautuvat vähitellen osana  ammattikorkeakoulujen rakenteellista kehittämistä. Niihin ei oteta enää uusia opiskelijoita.

Ammattikorkeakoulututkinnon jälkeen on mahdollista jatkaa ylempään ammattikorkeakoulututkintoon sekä järjestö- ja nuorisotyön, kulttuurituotannon että viittomakieli- ja tulkkausalalla. Kulttuurituotannon ylempään AMK-tutkintoon valmistava koulutus on yhteistoteutus Metropolia Ammattikorkeakoulun kanssa, ja viittomakielialalla tehdään yhteistyötä Diakonia-ammattikorkeakoulun kanssa.

Englanninkielinen ylempi ammattikorkeakoulututkinto Degree Programme in Youth Work and Social Equality (90 ECTS) on toteutettu yhteistyössä Bedfordshiren yliopiston (GB) ja Tarton yliopiston Viljandin kulttuurikollegen (EE) kanssa. Kansainvälistä koulutusyhteistyötä tehdään lisäksi viittomakielialalla eurooppalaisen maisteritasoisen EUMASLI-tutkinnon merkeissä. 

Humakin 30 opintopisteen laajuisiin erikoistumisopintoihin järjestetään haku kaksi kertaa vuodessa, syksyllä ja keväällä.

Avoimessa ammattikorkeakoulussa voi opiskella opintosuunnitelmaan mukaisia opintoja.

Toimipisteet
Humakin opetus on vahvasti työelämälähtöistä. Koulutuksessa hyödynnetään alueellisia yhteistyökumppaniverkostoja. 

Opiskelu Humakissa on jaettu kahteen vaiheeseen. Opinnot aloitetaan kampuksilla, missä rakennetaan ammatillista perustaa. Jo toisen opiskeluvuoden keväällä on - jos opiskelijalle on tarpeeksi opintosuorituksia - mahdollista siirtyä työelämälähtöiseen ohjaukseen ja valmennukseen TKI-keskuksiin.

 Jyväskylän alueyksikkö
Kampus: Tähtiniementie 26, Korpilahti
Jyväskylän TKI-keskus (Akseli): Kympinkatu 3 B, Jyväskylä

 Kuopion alueyksikkö
Kampus: Kansanopistotie 32, Kuopio
Kuopion TKI-toimisto: Microkatu 1, Kuopio

 Pääkaupunkiseudun alueyksikkö
Kauniaisten kampus: Vanha Turuntie 14, Kauniainen
Nurmijärven kampus: Kotorannantie 49, Kiljava
Helsingin TKI-keskus (Ilkka), Ilkantie 4, Helsinki

 Turun alueyksikkö
Kampus: Harjattulantie 80, Turku
Turun TKI-keskus (Meri): ICT-talo, Joukahaisenkatu 3, Turku

2010-luvun puoleenväliin asti Humak toimi myös Suolahdessa Keski-Suomen Opiston kampuksella.

Hallinto, haku- ja opintotoimistopalvelut
Humak on Diakonia-ammattikorkeakoulun ohella ainoa verkostomaisesti toimiva ammattikorkeakoulu. Se on Suomen Humanistinen Ammattikorkeakoulu Oy:n omistuksessa. Osakeyhtiön omistavat 12 kansanopistoa, joiden tiloissa ammattikorkeakoulu toimii. Humanistisen ammattikorkeakoulu rehtorina ja toimitusjohtajana on 1. elokuuta 2018 alkaen toiminut kasvatustieteiden tohtori Jukka Määttä.

Humanistisen ammattikorkeakoulun rehtorin toimisto sekä haku- ja opintotoimistopalvelut sijaitsevat Helsingin Haagassa. Osoitteessa Ilkantie 4 toimivat myös hallinto- ja talouspalvelut, ammattikorkeakoulun ja ylläpitäjäosakeyhtiön hallitukset sekä opiskelijakunta HUMAKO.

Lähteet

Aiheesta muualla
Humanistisen ammattikorkeakoulun kotisivut
HUMAKOn kotisivut

Suomen ammattikorkeakoulut
Kuopion oppilaitokset
Turun oppilaitokset
Helsingin oppilaitokset
Kauniaisten oppilaitokset
Jyväskylän oppilaitokset
Nurmijärven oppilaitokset